Tergov jurnalistikasi
Surishtiruv jurnalistikasi — jurnalistlar jiddiy jinoyatlar, siyosiy korruptsiya yoki korporativ huquqbuzarliklar kabi birgina qiziq mavzuni chuqur oʻrganadigan jurnalistikaning bir turi. Tergovchi jurnalist tadqiqot va reportaj tayyorlash uchun oylar yoki yillar sarflashi mumkin. Amaliyotchilar baʼzan „qoʻriqchi reportaji“ yoki „hisobdorlik reportaji“ atamalaridan foydalanadilar. Jurnalistika tadqiqotining aksariyati anʼanaviy ravishda gazetalar, online xizmatlar va mustaqil jurnalistlar tomonidan olib borilgan.Barcha nashrlarning asosiy daromadi Reklama orqali boʻlganligi uchun koʻplab anʼanaviy yangiliklar xizmatlari koʻp vaqt va mehnat shu bilan birgalikda qimmat xarajat talab qiladigan tergov jurnalistikasini moliyalashtirishga qiynalmoqda. Balki shuning uchun jurnalist tekshiruvlari, hatto xalqaro miqyosda ham (Panama hujjatlari va Paradise Papers misolida boʻlgani kabi) birgalikda ishlaydigan axborot tashkilotlari yoki ProPublica kabi ilgari yangiliklar noshirlari sifatida ishlamagan va ularning yordamiga tayanadigan tashkilotlar tomonidan tobora koʻproq olib borilmoqda. 1980-yillardan beri AQShda media-konglomeratlarning oʻsishi jurnalistik tadqiqotlar uchun byudjetlarning qisqarib borishi bilan bir paytda keldi. 2002-yilda oʻtkazilgan tadqiqot natijalariga koʻra „Jurnalistika surishtiruvi mamlakat tijorat efiridan butunlay yoʻqoldi“ degan xulosaga keldi. Buning empirik dalillari ommaviy axborot vositalari konglomeratlarining daromad manbalari oʻrtasidagi manfaatlar toʻqnashuvi va xolis, befarq OAV mifologiyasi bilan mos keladi: reklama beruvchilar juda koʻp noqulay muammolarni xabar qilgan ommaviy axborot vositalariga qilayotgan xarajatlarini keskin kamaytirdi.  Yirik media konglomeratlari tadqiqot jurnalistikasiga xos boʻlgan reklama beruvchilarni xafa qilishmaslik uchun xavfisiz oʻz auditoriyasini saqlab qolish yoʻllarini topdilar. 